als_Latn dik_Latn sag_Latn
Pedro ka zgjedhur fjalët më të mira për bashkëlojtarin e tij te Chelsea, Diego Costa, duke e cilësuar si sulmues të mirë, por edhe lojtar ekipor.
Sulmuesi spanjoll ka qenë cak i shumë thashethemeve për një largim të tij të mundshëm nga Chelsea, pas një zënke me Antonio Conten dhe pjesëtarët e stafit.
Megjithatë, Costa dhe klubi londinez kanë vendosur t’i lënë keqkuptimet anash dhe të vazhdojnë bashkëpunimin, pasi po sjell fryte.
Edhe bashkëkombësi i tij, partner në sulmin e skuadrës, Pedro, është në anën e tij, pasi e cilëson si një sulmues të mirë, që vrapon shumë dhe shënon gola për skuadrën.
“Costa është sulmues shumë i mirë, vrapues i mirë, i fortë fizikisht dhe shënon shumë gola për skuadrën. Ai është perfekt për këtë ekip”, ka thënë Pedro për mediat angleze.
als_Latn als_Latn als_Latn als_Latn als_Latn